হাইকোর্টের জামিন আদেশের বিরুদ্ধে দুদক ও রাষ্ট্রপক্ষকে লিভ টু আপিল বা আপিল করার অনুমতির আবেদন মঞ্জুর করে গতকাল আদেশ দেন দেশের সর্বোচ্চ আদালত। এতে দুই সপ্তাহের মধ্যে আপিলের সারসংক্ষেপ এবং ৭ মের মধ্যে পেপারবুক জমা দিতে দুদক ও রাষ্ট্রপক্ষকে নির্দেশ দেওয়া হয়েছে। দুদক ও রাষ্ট্রপক্ষের সারসংক্ষেপ জমা দেওয়ার পরবর্তী দুই সপ্তাহের মধ্যে খালেদা জিয়ার আইনজীবীদের তাঁদের বক্তব্যের সারসংক্ষেপ দিতে বলা হয়েছে। দুদক ও রাষ্ট্রপক্ষের আপিল আগামী ৮ মে কার্যতালিকার শীর্ষে থাকবে বলে আদেশে উল্লেখ করা হয়েছে।